ངས་ཟུར་ཟའི་གོ་དོན་ལྡན་པའི་དངོས་དོན་ལ་ཤེས་རྟོགས་ཐུབ་ཡོང་དུས་མའོ་ཙེ་ཏུང་རྗེས་ཀྱི་རང་བྱུང་ཁོར་ཡུག་གི་མ་འོངས་པའི་ཐོག་གི་ངའི་སྤྲོ་སྣང་དེ་སེམས་ཁུར་ལྗིད་པོ་ཞིག་གིས་བརྗེ་ཚབ་བྱས་སོང་།མའོ་ཙེ་ཏུང་རྗེས་ཀྱི་རང་བྱུང་སྣོད་བཅུད་ཐོག་གི་སྲིད་ཇུས་དེ་ནི་མའོ་ཡི་རང་བྱུང་ཁམས་ལ་འཐབ་རྩོད་བྱེད་པ་དང་གཅིག་མཚུངས་ཀྱི་གཏན་ཚིགས་རིག་པའི་རྗེས་འབྲང་བྱས་ཡོད་པ་ནི།འགྲོ་བ་མིའི་རིགས་ཀྱིས་རང་བྱུང་ཁམས་ལ་དབང་སྒྱུར་དང་ཚོད་འཛིན་བྱ་རྒྱུ་དེ་རེད།ས་གཞི་ལེགས་བཅོས་ཀྱི་ལས་གཞི་ཡིས་རྩ་ཐང་གི་སྣོད་བཅུད་དེ་སྔོན་ལྟར་སླར་གསོ་བྱ་རྒྱུའི་ཚབ་ལ་ཐོན་སྐྱེད་ནུས་པ་ལྡན་པའི་ས་ཆ་གསར་པ་ཞིག་བཟོ་འགོ་བཙུགས་པ་རེད།དེའི་མཇུག་འབྲས་ནི་ཕྱིན་ཅི་ལོག་པ་ཞིག་ཡིན་།ལམ་ལྷོང་མ་བྱུང་བ་དེས་རྩོད་རྙོག་ཅན་གྱི་སྣོད་བཅུད་གནས་སྤོ་ཞེས་པའི་ལས་གཞི་དེ་སྤེལ་ཚད་མགྱོགས་སུ་བཏང་བ་དང་།སྤྱི་ལོ་༢༠༠༠ལོར་སླེབས་དུས་མི་གནས་སྤོས་བྱས་པའི་རྐྱེན་གྱིས་རྩ་ཐང་གི་སྤུས་ཚད་ཉམས་ཞན་ཚབས་ཆེ་སོང་བ་རེད།